KINNITATUD

RMK riigihangete osakonna

juhataja käskkirjaga nr 1-47.2893/1.

## Hanke nimetus ja viitenumber

* 1. Hanke nimetus: **Oru pargi õppemarsruudi taristu rekonstrueerimistööd**
  2. Viitenumber: 268347
  3. Klassifikatsioon: 45212100-7 Vabaajarajatiste ehitustööd
  4. Hankemenetluse liik: lihthange
  5. Rahastaja/meede:
     1. Eesti EL välispiiri programm 2014-2020 6. voor, strateegiline eesmärk: TE6 Keskkonnakaitse, kliimamuutuste leevendamise ja nendega kohandumine.
     2. Eesti EL välispiiri programmi projekti nr. ja nimetus: ER264, „Oru park kui näituseruum – teadlikkuse tõstmine keskkonnakaitsest ja rohelisest energiast.“

## Hanke läbiviija

RMK riigihangete osakond

1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Hanke tehniline kirjeldus, nõuded töö teostamiseks

* 1. Käesoleva hanke eesmärgiks on leida Töövõtja Oru pargi õppemarsruudi taristu rekonstrueerimistööde teostamiseks. Objekti asukoht: Lossipargi, Pühajõe küla, Toila vald, Ida-Viru maakond, Riigimetsa Majandamise Keskusele kuuluval maal paikneval kinnistul katastritunnusega 80201:001:0587, sihtotstarbega, maatulundusmaa 100%.
  2. Tööde loetelu ja tehniline info**:** Oru pargi Hõbeallika koopasse viivad 4 treppi ning õppemarsruudi rada.
  3. Töid teostatakse vastavalt AS Kobras poolt koostatud põhiprojekti „Oru pargi maastikukaitseala külastustaristu rekonstrueerimise põhiprojekt“ /töö nr. 2011-035/ alusel (lisa 3).

**4.3.1. Käesoleva hankega kuuluvad rekonstrueerimisele põhiprojekti (projekti asendi joonis 3-4) alusel trepid nr 15, 16, 17, 20.**

**4.3.1.1. Paekivist astmetega trepid killustik- või betoonalusel**. Dolomiitplaadid tuleb eemaldada, aluskiht täita, tasandada ja tihendada ning seejärel eemaldatud plaadid tagasi asetada. Kui olemasolevad plaadid on katki ning plaadi betooniga parandamine ei annaks soovitud tulemust, siis tuleb need asendada uutega.

**4.3.1.2. Monoliitsest raudbetoonist trepid.** Kui trepi astmete paiknemise ja vajumisega ei ole probleeme, siis remonditakse lagunenud astmed betooniga. Kui astmed on osaliselt vajunud ning lagunenud, tuleb lagunenud aste likvideerida, rajada uus alus ning seejärel valada uus monoliitsest raudbetoonist trepiaste.

**4.3.1.3. Trepi nr 20 juures olevad müürid ( J ja K )** Rekonstrueerida tuleb müür J ja K (vt joonis nr 22). Samuti tuleb müür rajada teisele poole (J vastas) Teisele poole treppi nr 20 projekteeritud uus paekivist müür on ette nähtud samaväärne olemasolevaga.

Müüri aluskihid rajatakse killustikust Müüri ladumiseks kasutatakse olemasolevaid (kõlbmatud asendada samaväärsetega) ja samades mõõtudes uusi paekive. Müüri peal olevad katkised paekivist plaadid tuleb eemaldada ning uute paekivist või dolomiidist paksude plaatidega Müürid tuleb kindlustada pinnasankrutega.

Müüride rekonstrueerimise tehniline lahend võib muutuda peale müüri lahti võtmist, lähtuvalt paljanduvast olukorrast.

Arvestada tuleb ka trepi kõrval oleva uue monoliitse allikavee kaskaadi valamisega, kui see peaks saama trepi ja müüride rekonstrueerimisel kannatada. Lahendada tuleb ka kaskaadilt trepile pritsiva vee probleem, näiteks tõsta trepi poolseid, kaskaadis vett suunavaid, betoondetaile.

**4.3.1.4. Trepi nr 20 (Hõbeallika koopa trepp koos kaskaadiga) ja silla vaheline kõnnitee (80jm).** Olemasolevale pinnasekattega teerajale tuleb paigaldada killustikalusel, äärekividega tänavakivisillutis (Mõisakivi, samasugune kivi mis tiikide ümber) laiusega 1,5m (vt joonis14). Suurte puude vahel, juurte kaitseks ehitada vint/rammvaiadele ühetasandiline plankudest tee (pikkus ligikaudu 4m ja laius 1,5 m), tagada sujuvad üleminekud tänavakiviga. Rajatav kõnnitee lõik tuleb kokku viia sillatekiga ja olemasoleva tiikide teerajaga. Antud lõigu osas tuleb töövõtjal koostada ka tööjoonis.

**4.3.1.5. Roosteallika ees olev paekivi plaatidest teerada. (24 m2)** Olemasoleva teeraja vajunud paekivi plaadid tuleb võtta üles täita alt sõelmetega ja paigaldada tagasi, lagunenud plaadid vahetada välja samaväärsete vastu.

4.4. **Töövõtja peab koostama tööks vajalikud tööjoonised:**

4.4.1. trepi nr 20 ja selle müürid.

4.4.2. trepi nr 20 ja silla vaheline kõnnitee koos puujuurte kaitseks laudtee lõik.

* 1. **Üldine tehniline kirjeldus** 
     1. Tööde teostamine lubatud vaid kaitseala valitseja (Keskkonnaamet) kirjalikult kooskõlastatud ajal ja nõusolekul. Objekt asub Oru pargi maastikukaitsealal, osaliselt Pühajõe loodusalal. Alale jääb kaitsealuste liikide leiukohti ning mitmeid pärandkultuuriobjekte, mh Hõbeallikas (803:ALL:001). Teiste Eesti Vabariigis kehivate õigusaktide kõrval arvestada Oru pargi maastikukaitseala kaitsekorralduskava, kaitse-eeskirjaga kui ka looduskaitseseaduse sätetega.
     2. Tööd teostada vahenditega ja viisil, mis tööala ning selle ümbruse pinnast ja taimestikku võimalikult vähe kahjustaks. Ehitusmaterjalide transpordi teed, aeg, transpordiviis (-vahendid) ning ladustamise kohad tuleb kirjalikult kooskõlastada Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga. Vältida taimkatte ja pinnase (sh nõlva) kahjustamist, sh rööbaste teket ja tallamist väljaspoololemasolevaid liikumisradu ja trepi ala. Keelatud on pinnast planeerida alustaimestikuga kaetud alale. Välja kaevatud ja üle jääv pinnas veetakse objektilt ära. Ehitustöödel kahjustatud pinnas tuleb tasandada, tasandatud aladele kõrrelisi ega muude taimede seemneid ei külvata, vaid lastakse taastuda looduslikul taimkattel. Kasutada mehhanisme ja tehnoloogiaid, mille mürareostus on võimalikult väike. Kui ilmneb oht säilitatava puittaimestiku kahjustamisele, tuleb puude tüved ümbritseda kaitsevõrguga vms. Tööde lõppedes tähistused eemaldada. Järgida ehitustööde-aegseid kõrghaljastuse kaitsemeetmeid (juurestik, tüvi, võra). Tööde teostamisel ei ole planeeritud puude raiet, vältida puujuurte kahjustumist. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
     3. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse, taimestikule või veekogusse. Pinnase planeerimisel kõrvalisele alale ja muruseemne vm külvamise vajadusel tuleb tööd eelnevalt kooskõlastada tellijaga; nimetatud tegevused on keelatud kaitsealal. Taimekaitsemürkide kasutamine (keemiline tõrje) mistahes eesmärgil ja viisil on rangelt keelatud.
     4. Töö teostaja on kohustatud paigaldama objektile tööde teostamist kajastava stendi.
     5. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest.
     6. Ehitusaegsete jäätmekonteinerite, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlasta takse ehitaja poolt kaitseala valitseja Keskkonnaametiga (vajalik ka skeemina, koopia tellijale) ja tellijaga.
     7. Treppide ehituse ajal tuleb tagada külastajate turvalisus, sulgeda pääs trepile ning kõrvaliste isikute ligipääs objektile. Turvalisuse tagamiseks koostöös Tellijaga paigaldada vastav info nii kodulehele kui ka loodusesse trepi algusesse ja lõppu.
     8. Pakkumuses tuleb arvestada:
        1. Pakkumuse maksumus peab sisaldama olemasoleva taristu lammutust ja utiliseerimist, uue taristu rajamist, töö teostamist, materjale ning materjalide, seadmete ja tööjõu transporti rekonstrueeritavale objektile.
        2. Pakkumuse maksumus peab sisaldama kasutusloa saamiseks vajalike teostusjooniste tellimist/koostamist.
     9. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
     10. **Rekonstrueerimistööd peavad olema teostatud hiljemalt 30.11.2023. a.** Hankija märgib täiendavalt, et rekonstrueerimistööd rahastatakse Eesti EL välispiiri programm 2014-2020 vahenditest, mille kasutamise tähtaeg on lõppemas. Eesti EL välispiiri programm 2014-2020 vahendite kasutamise võimalus on hankija huvi püsimise eelduseks rekonstrueerimistööde tellimise vastu. Seetõttu on rekonstrueerimistööde teostamise hiliseim tähtaeg hanke alusdokumentides sätestatud kindla kuupäevana. Hankija ei saa Eesti EL välispiiri programm 2014-2020 vahendite rahastuse äralangemise korral tagada rekonstrueerimistööde rahastust, mistõttu pakkujal tuleb sõltumata põhjustest hankemenetluse viibimise, tööde teostamise takistuste jms juhtumite korral arvestada võimalusega, et hankijal on õigus ehitustöödest loobuda ning hankemenetlus kehtetuks tunnistada või juba sõlmitud töövõtuleping igal ajal ennetähtaegselt ilma etteteatamistähtajata üles öelda.
     11. Töödele on nõutav garantii kestvusega 2 aastat.
     12. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
     13. **Objektiga on kohustuslik eelnev juhendatud tutvumine hankija määratud aegadel,** erandina kokkuleppel muul ajal**: 21.08. või 22.08 algusega kell 10.00**, Oru pargi Lossiplatsi väravate juures, erandina kokkuleppel muul ajal. Eelnevalt registreeruda RMK külastuskorraldus­osakond, tel. 515 9317 (Heinar Juuse).
     14. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
     15. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
     16. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
     17. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
     18. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* + 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.

Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

* 1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  2. Juhul, kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  3. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  4. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankija jätab endale õiguse töö osaliseks, sh. väiksemahuliseks tellimiseks. Hankijal on õigus loobuda hinnapakkumuse vormis esitatud ridadest 4 (trepi nr 20 ja silla vaheline kõnnitee (80jm) (HD p 4.3.1.4.)) ja 7 (tööjooniste koostamine (HD p 4.4.2.) trepi nr 20 ja silla vaheline kõnnitee koos puujuurte kaitseks laudtee lõiguga), enne hankelepingu sõlmimist.
  4. Hankeleping valmistatakse sõlmimiseks ette mõistliku aja jooksul. Edukas pakkuja peab olema valmis allkirjastama hankelepingu viivitamatult pärast hankija poolt allkirjastatud lepingu esitamist.
  5. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## 7. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

7.1. kõigi pakkumuste või kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

8.1. Lisa 1 – Hankelepingu vorm.

8.2 Lisa 2 – Pakkumuses kasutatavad vormid.

8.3. Lisa 3 – AS Kobras poolt koostatud põhiprojekti „Oru pargi maastikukaitseala külastustaristu rekonstrueerimise põhiprojekt“ /töö nr. 2011-035/

8.4. Lisa 4 – Hõbeallika trepid (fotomaterjal/astmete mõõdud).

8.5. Lisa 5 – Asendiplaan, Oru pargi õppemarsruudi taristu.

8.6. Lisa 6 – Kaitseväärtuste väljavõte (KVV, versioon vastavalt juurdepääsupiirangule).